W. KULCZYNSKI. SPINNEN. 50 1 



paulo ante 2 / 3 longitudinis circuli duo impressi, reticulati, ca. o. 1 lati, inter se ca. 0.6 remoti 

 siti sunt; vestigia — parum perspicua — duarum aliarum macularum reticulatarum inter 

 foveam anticam et circulos posticos cernuntur. Latera abdominis et paries posticus sulcis 

 aliquot sublibratis, acutis sed vadosis ornantur in parte inferiore. Epigyne paulo elevata, ante 

 carinà obtusiusculà in arcum paulo inaequabilem recurvatà, pone carinà crassiore, paene rectâ 

 finita; carinae hae foveam includunt vadosam, ca. 0.24 latam, o. 11 longam, e cuius fundo 

 tuberculum (scapus) assurgit fortiter complanatum, triangulare, ca. 0.095 longum et latum, 

 laeve, rétro et paulo deorsum directum ; omnes hae partes corneae sunt, obscure coloratae ; 

 paries posticus epigynae, ad perpendiculum directus, sulco utrimque ornatur in angulo laterali 

 fovea dictae initium capienti, intus et paulo sursum (ventrem versus) directo. 



Céphalothorax sordide fîavidus, in parte thoracicâ ante utrimque et imprimis in decli- 

 vitate anticâ partis cephalicae obsolète fusco reticulatus; tuberculum oculorum lateralium 

 nigrum, area oculorum mediorum fusca, faciei pars média inferior, insigniter latior quam haec 

 area, leviter infuscata usque paulo supra oculos anticos medios, maculae huius anguli superiores 

 cum oculis lateralibus fasciâ angustâ subfuscâ coniuncti ; margo clypei fuscus. Mandibulae 

 fulvae, obsolète obscurius reticulatae. Sternum fuligineum, cyaneo nitens; labium nigrum; 

 maxillae fuligineae, fulvo maculatae (fulvae, fuligineo reticulatae etiam dici possunt). Palpi 

 flavido-fusci, apicem versus obscuriores, partibus femorali et patellari supra pallidioribus. 

 Pedum coxae fusco-flavidae, colore umbrino variegatae, reliquae partes umbrinae, colore flavo 

 plus minusve suffusae. Abdomen supra nigricanti-castaneum, in mediâ parte longitudinis circiter 

 '/ 3 vittis duabus pictum fulvis, longitudinalibus, modice latis, inaequalibus, inter se et a 

 lateribus dorsi spatiis subaequalibus remotis, mediocriter modo expressis (in bestiolâ desiccatâ 

 parum modo manifestis). In lateribus et subter abdomen nigrum est, epigastrium avellaneum, 

 epigynâ fuligineo-nigrâ, scutis pulmonalibus fulvis, pone fuligineo marginatis ; venter proprius 

 in utroque latere vittâ ornatus latà, umbrinâ avellaneo punctatâ, mediocriter expressâ et parum 

 definitâ, ante cum colore avellaneo epigastrii coniunctâ, pone usque ad latera mamillarum 

 pertinente 



Jendé (ins. Ron), 3. III. 1903, femina. 



Thoracites Thor. 



Thoracites (?) anepsius n. sp. (Fig. 67, 73). 

 Femina. 



Céphalothorax 1.2 mm longus, 0.94 latus, parte cephalicâ 0.7 latâ, lateribus ca. 0.45 

 longis, leviter convexis, anteriora versus paululo fortius quam posteriora versus angustatà; 

 frons 0.61 lata, pars eius utraque parum modo obliqua et paene recta est, ante lineam hanc 

 oculi antici medii toti prominent, oculi latérales vero prominent parum. Partis thoracicae latera 

 modice rotundata; fovea média profunda, modice procurva; cum eius apice utroque sulcus 

 coniungitur rétro et paulo foras directus, paulo foras curvatus, usque fere ad marginem posticum 

 cephalothoracis pertinens, pone in foveam profundam dilatatus, anté vadosior; impressiones 

 cephalicae in lateribus valde profundae, in dorso fere evanescentes et indistincte cum apicibus 

 foveae mediae coniunctae; pars cephalicâ insigniter convexa in longitudinem et in transversum. 

 A latere adspectum dorsum lineâ parum inaequali adscendit a margine postico usque ad 



